31.10.2022
EL
Επίσημη Εφημερίδα της Ευρωπαϊκής Ένωσης
L 282/139
ΤΜΗΜΑ IV ΠΡΟΪΟΝΤΑ ΤΩΝ ΒΙΟΜΗΧΑΝΙΩΝ ΕΙΔΩΝ ΔΙΑΤΡΟΦΗΣ ΠΟΤΑ, ΑΛΚΟΟΛΟΥΧΑ ΥΓΡΑ ΚΑΙ ΞΙΔΙ.
ΚΑΠΝΑ ΚΑΙ ΒΙΟΜΗΧΑΝΟ­ ΠΟΙΗΜΕΝΑ ΥΠΟΚΑΤΑΣΤΑΤΑ ΤΟΥ ΚΑΠΝΟΥ.
ΠΡΟΪΟΝΤΑ, ΜΕ Ή ΧΩΡΙΣ ΝΙΚΟΤΙΝΗ, ΠΟΥ ΠΡΟΟΡΙΖΟΝΤΑΙ ΓΙΑ ΕΙΣΠΝΟΗ ΧΩΡΙΣ ΚΑΥΣΗ.
ΑΛΛΑ ΠΡΟΪΟΝΤΑ ΠΟΥ ΠΕΡΙΕΧΟΥΝ ΝΙΚΟΤΙΝΗ, ΠΟΥ ΠΡΟΟΡΙΖΟΝΤΑΙ ΓΙΑ ΤΗΝ ΠΡΟΣΛΗΨΗ ΝΙΚΟΤΙΝΗΣ ΑΠΟ ΤΟ ΑΝΘΡΩΠΙΝΟ ΣΩΜΑ Σημείωση 1.
Στο τμήμα αυτό η έκφραση «συσσωματωμένα με μορφή σβόλων» (πελέτες) δείχνει τα προϊόντα που παρουσιάζονται με μορφή κυλίνδρων, σφαιριδίων κ.λπ., που έχουν ενσωματωθεί είτε με απλή πίεση είτε με προσθήκη συνδετικού σε αναλογία που δεν ξεπερνάει το 3 % κατά βάρος.
ΚΕΦΑΛΑΙΟ 16 ΠΑΡΑΣΚΕΥΑΣΜΑΤΑ ΚΡΕΑΤΩΝ, ΨΑΡΙΩΝ Ή ΜΑΛΑΚΟΣΤΡΑΚΩΝ, ΜΑΛΑΚΙΩΝ Ή ΑΛΛΩΝ ΑΣΠΟΝΔΥΛΩΝ ΥΔΡΟΒΙΩΝ Ή ΕΝΤΟΜΩΝ Σημειώσεις 1.
Το κεφάλαιο αυτό δεν περιλαμβάνει τα κρέατα, τα παραπροϊόντα σφαγίων, τα ψάρια, τα μαλακόστρακα, τα μαλάκια και άλλα ασπόνδυλα υδρόβια, όπως και τα έντομα, παρασκευασμένα ή διατηρημένα με τις μεθόδους που αναφέρονται στα κεφάλαια 2 ή 3, στη σημείωση 6 του Κεφαλαίου 4 ή στην κλάση 0504.
2. Τα παρασκευάσματα διατροφής υπάγονται στο κεφάλαιο αυτό με τον όρο να περιέχουν πάνω από 20 % κατά βάρος λουκάνικο, σαλάμι, κρέας, παραπροϊόντα σφαγίων, αίμα, έντομα, ψάρι ή μαλακόστρακα, μαλάκια ή άλλα ασπόνδυλα υδρόβια ή ένα συνδυασμό από τα προϊόντα αυτά.
Όταν τα παρασκευάσματα αυτά περιέχουν δύο ή περισσότερα από τα παραπάνω αναφερόμενα προϊόντα κατατάσσονται στην κλάση του κεφαλαίου 16 που αντιστοιχεί στο συστατικό που υπερτερεί κατά βάρος.
Οι διατάξεις αυτές δεν εφαρμόζονται ούτε στα παραγεμισμένα προϊόντα της κλάσης 1902 ούτε στα παρασκευάσματα των κλάσεων 2103 ή 2104.
Για τα παρασκευάσματα του περιέχουν συκώτι, οι διατάξεις της δεύτερης προαναφερθείσας πρότασης δεν εφαρμόζονται για τον καθορισμό των διακρίσεων στο εσωτερικό των κλάσεων 1601 και 1602.
Σημειώσεις διακρίσεων 1.
Σύμφωνα με την έννοια της διάκρισης 1602 10, θεωρούνται ως «παρασκευάσματα ομογενοποιημένα» τα τέλεια ομογενοποιημένα παρασκευάσματα από κρέας, παραπροϊόντα σφαγίων, αίμα ή έντομα, συσκευασμένα για τη λιανική πώληση ως τρόφιμα κατάλληλα για βρέφη και παιδιά μικρής ηλικίας ή για διαιτητικές χρήσεις, σε δοχεία με περιεχόμενο καθαρού βάρους που δεν υπερβαίνει τα 250 γραμμάρια.
Για την εφαρμογή του ορισμού αυτού, δεν συνυπολογίζονται τα διάφορα υλικά που ενδεχομένως προστίθενται στο παρασκεύασμα, σε μικρή ποσότητα, ως καρύκευμα ή για την εξασφάλιση της διατήρησής του ή για άλλους σκοπούς.
Τα παρασκευάσματα αυτά μπορεί να περιέχουν, σε μικρή ποσότητα, ορατά τεμάχια από κρέας, παραπροϊόντα σφαγίων ή έντομα.
Η παρούσα διάκριση έχει την προτεραιότητα έναντι όλων των άλλων διακρίσεων της κλάσης 1602. 2.
Τα ψάρια, μαλακόστρακα, μαλάκια και άλλα ασπόνδυλα υδρόβια που αναφέρονται στις διακρίσεις των κλάσεων 1604 ή 1605 με το μοναδικό τους κοινό όνομα ανήκουν στα ίδια είδη με εκείνα που μνημονεύονται στο κεφάλαιο 3 με τις ίδιες ονομασίες.
Συμπληρωματικές σημειώσεις 1.
Σύμφωνα με την έννοια των διακρίσεων 1602 31 11, 1602 32 11, 1602 39 21, 1602 50 10 και 1602 90 61 θεωρούνται ως «άψητα» τα προϊόντα που δεν έχουν υποστεί θερμική επεξεργασία ή έχουν υποστεί θερμική επεξεργασία ανεπαρκή για την εξασφάλιση της πήξης των πρωτεϊνών των κρεάτων στο σύνολο του προϊόντος, και τα οποία, από το γεγονός αυτό, παρουσιάζουν, στην περίπτωση των διακρίσεων 1602 50 10 και 1602 90 61, ίχνη ροδόχρου υγρού στην επιφάνεια κοπής, όταν κόβονται, και η τομή της κοπής περνάει από το πιο παχύ μέρος. 2.
Σύμφωνα με την έννοια των διακρίσεων 1602 41 10, 1602 42 10 και 1602 49 11 έως 1602 49 15 η έκφραση «τεμάχια αυτών» εφαρμόζεται μόνο στα παρασκευάσματα και κονσέρβες κρέατος που μπορούν να αναγνωριστούν, λόγω των διαστάσεων και των χαρακτηριστικών του συμφυούς μυϊκού ιστού αυτών, ότι προέρχονται, κατά περίπτωση, από χοιρομέρι (ζαμπόν), θωρακο-οσφυϊκή χώρα, σβέρκους ή ωμοπλάτες κατοικίδιων χοιροειδών.